**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**«\_\_\_\_\_» \_\_\_\_\_\_\_\_\_\_\_\_\_\_ 2021 թվականի N \_\_\_\_\_\_- Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՀՈՒՆԻՍԻ 18-Ի N975-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 37-րդ հոդվածով` Հայաստանի Հանրապետության կառավարությունը ***որոշում է.***

**1.** Դադարեցնել «Սեյսմիկ պաշտպանության տարածքային ծառայություն» պետական ոչ առևտրային կազմակերպության լուծարման գործընթացը:

**2.** Ուժը կորցրած ճանաչել Հայաստանի Հանրապետության կառավարության 2020 թվականի հունիսի 18-ի «**Սեյսմիկ պաշտպանության տարածքային ծառայություն» պետական ոչ առևտրային կազմակերպությունը լուծարելու մասին**» N975-Ա որոշումը:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՀՈՒՆԻՍԻ 18-Ի N975-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Կարգավորման ենթակա ոլորտի կամ խնդրի սահմանումը, առկա իրավիճակը, անհրաժեշտությունը**.

1991 թվականին ստեղծվել է Կառավարությանն առընթեր Սեյսմիկ պաշտպանության ագգային ծառայությունը: 2003 թվականի մայիսի 8֊ի N534-Ն որոշմամբ Սեյսմիկ պաշտպանության ագգային ծառայության Կենտրոնական բաժանմունքը վերանվանվել է ԱԻՆ «Սեյսմիկ պաշտպանության արևմտյան ծառայություն» պետական ոչ առևտրային կազմակերպության: Համաձայն ՀՀ կառավարության 2017 թվականի հունիսի 15-ի N672-Ն որոշման՝ ստեղծվել է «Սեյսմիկ պաշտպանության տարածքային ծառայություն» ՊՈԱԿ-ը, որը ՀՀ ԱԻՆ «Սեյսմիկ պաշտպանության արևմտյան ծառայություն» պետական ոչ առևտրային կազմակերպությունը, «Սեյսմիկ պաշտպանության հյուսիսային ծառայություն» և «Սեյսմիկ պաշտպանության հարավային ծառայություն» պետական ոչ առևտրային կազմակերպությունների իրավահաջորդն է: 2020 թվականին ՀՀ ԱԻՆ կառուցվածքում կատարվել են կառուցվածքային փոփոխություններ, և ստեղծվել է ՀՀ ԱԻՆ սեյսմիկ պաշտպանության վարչություն: ՀՀ կառավարության կողմից 2020 թվականի հունիսի 18-ին ընդունվել է «Սեյսմիկ պաշտպանության տարածքային ծառայություն» պետական ոչ առևտրային կազմակերպությունը լուծարելու մասին» N975-Ա որոշումը:

Հարկ է նշել, որ ՊՈԱԿ-ն իր կազմում ունի ստորաբաժւսնումներ՝ 52 դիտակայաններ, որոնք համալրված են 153 սարքավորումներով, և մարզային կառույցներ (Գառնիի երկրաֆիզիկական դիտարան, Գյումրի, Կապան): Դիտակայանների աշխատանքն ապահովում են 115 աշխատակից, իսկ մարզային կենտրոններինը և գլխամասինը՝ 265: Գիտակայաններում և դիտակետերում իրականացվում է սեյսմաբանական, երկրաֆիզիկական, հիդրոերկրաքիմիական և հիդրոերկրադեֆորմացիոն մշտադիտարկում, որի տվյալների հիման վրա կատարվում է սեյսմիկ վտանգի ընթացիկ գնահատման, երկարածւսմկետ գնահատման, սեյսմիկ ռիսկի գնահատման և նվազեցմանն ուղղված աշխատանքներ, որոնք ունեն խիստ մասնագիտական բնույթ և կարող են իրականացվել միմիայն մասնագիտական կառույց հանդիսացող «ՍՊՏԾ» ՊՈԱԿ-ի կողմից: ՊՈԱԿ-ի կառուցվածքը ներկա դրությամբ թույլ է տալիս՝ համագործակցելով ոլորտում հայտնի միջազգային կառույցների հետ, ոչ միայն արդիականացնել դիտացանցերը ժամանակակից սարքերով, այլև դրանցից ստացվող տեղեկատվության հիման վրա իրականացնել վերլուծական տարբեր աշխատանքներ, որոնք ուղղակի առնչվում են սեյսմիկ անվտանգության բարձրացման և ռիսկի նվազեցման խնդիրներին: Նշենք, որ ՀՀ ԱԻՆ կառուցվածքում վարչության կարգավիճակի դեպքում վերջինս իր կազմում չի կարող ունենալ առանձին կառուցվածքային ստորաբաժանումներ, հետևաբար՝ սեյսմիկ պաշտպանության ոլորտի գործառույթները չեն կարող լիարժեք և օպերատիվ իրականացվել, ինչը կարևոր է ՀՀ համար, քանի որ այն գտնվում է սեյսմոակտիվ գոտում, և նրա մեծ մասում առկա է բարձր սեյսմիկ վտանգ և ռիսկ: Հարկ ենք համարում նշել նաև, որ Գրասենյակի կարգավիճակի դեպքում էլ, թեև պակաս չափով, սակայն առկա են Վարչության կարգավիճակի սահմանափակումները, մասնավորապես' օպերատիվության ցածր մակարդակը:

Սույն որոշման նախագծի ընդունման անհրաժեշտությունը պայմանավորված է այն հանգամանքով, որ 1999 թվականին ՀՀ կառավարությունը սեյսմիկ ռիսկի նվազեցման երկու պետական ծրագրերի հիման վրա ընդունվել է «Հայաստանի Հանրապետության տարածքում սեյսմիկ ռիսկի նվազեցման համալիր ծրագրի մասին» և «Երևանի տարածքում սեյսմիկ ռիսկի նվազեցման համալիր ծրագրի մասին» կարևոր որոշումները: Դրանց կառուցվածքը և ծրագրով նախատեսված խնդիրների կատարումը նախատեսում է ՊՈԱԿ-ի կողմից որոշակի խնդիրների անմիջական կատարումը, ինչպես նաև ամբողջ ծրագրի կատարման համակարգումը: Պետական ծրագրերի կատարման գլխավոր նպատակն է բարձրացնել պետության և բնակչության պատրաստվածության մակարդակը ուժեղ երկրաշարժերից, ինչն իր հերթին ենթադրում է սեյսմիկ ռիսկի նվազեցման կառավարման ժամանակակից համակարգի ստեղծում և զարգացում:

Ելնելով վերոգրյալից, ինչպես նաև հիմք ընդունելով ՀՀ վարչապետի պաշտոնակատարի *2021 թվականի ապրիլի 27-ի N02/10.2/13758-2021 հանձնարարականը՝* գտնում ենք, որ ՀՀ ԱԻՆ «Սեյսմիկ պաշտպանության մասին» օրենքով, սեյսմիկ ռիսկի նվազեցման երկու պետական համալիր ծրագրերով, ոլորտի այլ իրավական ակտերով նախանշված գործառույթների կատարման և հիմնախնդիրների լուծման համար՝ ՀՀ ԱԻՆ Սեյսմիկ պաշտպանության ծառայության կառուցվածքի լավագույն ձևը մնում է պետական ոչ առևտրային կազմակերպությունը՝ ի դեմս տարիներ շարունակ հաջողությամբ գործող «Սեյսմիկ պաշտպանության տարածքային ծառայություն» ՊՈԱԿ-ի, ուստի անհրաժեշտություն է առաջացել ուժը կորցրած ճանաչել Հայաստանի Հանրապետության կառավարության 2020 թվականի հունիսի 18-ի «**Սեյսմիկ պաշտպանության տարածքային ծառայություն» պետական ոչ առևտրային կազմակերպությունը լուծարելու մասին**» N975-Ա որոշումը:

**2. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ Արտակարգ իրավիճակների նախարարության կողմից:

**3. Կարգավորման նպատակները, ակնկալվող արդյունքը**

Սույն նախագծի ընդունման դեպքում ակնկալվող արդյունքը «Սեյսմիկ պաշտպանության տարածքային ծառայություն» ՊՈԱԿ-ի լուծարման գործընացը դադարեցնելն է և գործառույթների շարունակականության ապահովումն է ՊՈԱԿ-ի կարգավիճակում:

**4.** Սույն որոշման ընդունման կապակցությամբ Հայաստանի Հանրապետության գործող իրավական ակտերում փոփոխություններ և/կամ լրացումներ կատարելու, ինչպես նաև նոր իրավական ակտերի ընդունման անհրաժեշտություն չի առաջանում:

**5.** Սույն որոշման ընդունման դեպքում պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի առաջանում: